(Avsender)

(Mottaker: Arbeidsgiver)

Sted, dato

**Krav om innsyn i personopplysninger**

Jeg gjør med dette gjeldende min rett til informasjon og kopi av personopplysninger etter personvernforordningen artikkel 15.

Jeg har for det første rett til den informasjon som følger av personvernforordningen artikkel 15 første ledd bokstav a til h og bestemmelsens annet ledd. For det annet har jeg rett til kopi av alle personopplysningene som behandles om meg, uavhengig av om opplysningene ligger fysisk lagret i personalmappen eller ikke, jf. personvernforordningen artikkel 15 tredje ledd.

Det finnes en snever adgang til å unnta opplysninger som er regulert i personopplysningsloven § 16. Eventuelle unntak må begrunnes skriftlig med presis henvisning til unntakshjemmel, jf. § 16 tredje ledd.

Det vises for ordens skyld til personvernforordningen artikkel 12 tredje ledd hvor det går frem at arbeidsgiver skal svare på henvendelsen uten ugrunnet opphold og i utgangspunktet senest innen 30 dager fra mottakelse av denne henvendelsen.

Vennlig hilsen